Perde én manne gereed vir dié Vergete Grootpad | Netwerk24
Perde én manne gereed vir dié Vergete Grootpad
Die ses perde wat eersdaags op 'n rit van Hopetown af na Ceres vertrek, is gesond, fiks en werk goed saam as 'n span. Foto: Verskaf
Hulle oefen "dat dit klap" en die ses perde is mooi gesond, fiks én werk saam as 'n span – gereed om die Vergete Grootpad van Hopetown se historiese ossewabrug tot in Ceres in die Koue Bokkeveld aan te pak.
Dié ses perde, voor 'n vierwielperdewa ingespan, vertrek oor minder as twee weke van Hopetown om so ver as moontlik die spoor van die Gibson-broers se perdekoetsroete tydens die diamantstormloop in die 1870's te volg.
Die leisels van die ses swart perde van die Vreugde-Vlaamperdstoetery word om die beurt deur Piet Coetzer, Shattie van Huyssteen en Klasie Lombard van die Senekal-omgewing gehou, terwyl Gerhard Bosch logistieke steun uit 'n voertuig sal verleen.